આ શોમાં એક યુવા તાજગીથી ભરપૂર કલાકારોનો મેળાવડો છે જેમાં ઘણા નવાંગતુકોને પડદા ઉપર આવકારવામાં આવ્યા છે - સોન્યા ગુપ્તા જે શોમાં એક યુવા ડાયનની ભૂમિકા ભજવે છે. ડાયનોના પ્રથમ જ્ન્મેલા સંતાનો દાવંશ - અડધા માનવ, અડધા ડાયન હોય છે. એક યુવા પ્રતિભા, હર્ષ રાજપૂતને એક દાવંશ તરીકે રજૂ કરાઈ રહ્યો છે, જેની પાસે વિચિત્ર કાળી શક્તિઓ છે, અને તે એટલા જ ભયાનક છે. જ્યાં શોમાં આવી કાળી શક્તિઓ છે, તેની સાથે સાથે માનવીય જાતિ જેમને દૈવિકો કહેવાય છે તે પણ છે જે ડાયનને મારવા નીકળ્યા હોય છે. દૈવિકની ભૂમિકામાં અભિનેત્રીઓ નિયતિ ફતનાનિ અને સ્મિતા બંસલ જોવા મળે છે. દૈવિકોમાં ભરપૂર સકારાત્મક ઊર્જા અને અલૌકિક શક્તિઓ હોય છે જે આવી કાળી શક્તિઓને કાબૂ કરી શકે છે.